ms en ms en id ms id ms ms ms id ms id id id id id id ms id id id ms ms id id id id ms id id ms ms id id ms id id id ms id en id ms id sv ms id id id id ms id id id id es id ms ms id ms ms id id id tr en id de id id id id ms id id ms ms ms ms en en en id en en id en en
skip to main | skip to sidebar
PROJEK PERUSAHAAN TERNAKAN UDANG GALAH 2009
Di sediakan Oleh : Mohd Hanafi Bin Mohd Zulkifli
Tujuan Penyediaan : Bagi Mendapatkan Dana serta pelabur
Lokasi Rancangan : Kawasan bekas Tanah Sawah, Kampung Bukit
Tempurung, Kuala Jempol, Negeri Sembilan.
Kertas ini di buat bagi mendapatkan pinjaman modal bagi menjalankan aktiviti penternakan, membeli peralatan, makanan penternakan,serta memberikan gambaran perjalanan projek yang di mulakan. Kertas ini juga boleh di jadikan sebagai rujukan bagi mereka yang ingin mengkaji, serta mempelajari bagaimana ingin memulakan projek ternakan Udang Galah.
Tapak yang sesuai menjadi asas kepada kejayaan projek. Tapak yang sesuai akan memudahkan pengurusan, mencepatkan kerja seterusnya kos pengendalian juga rendah.
Sumber air yang baik bermakna ia tidak tercemar, banyak dan bekalannya berterusan (walaupun di musim kemarau). Ini bermakna nilai pH sekitar 6.5 - 8.5, kandungan oksigen > 3.0 mg/l. Paras pencemaran biasanya ditentukan dari segi nilai keperluan biokimia (BOD) dan bacaan
\2.2 Pemilihan Tanah Sesuai.
Bermakna ia tidak masam dan tidak terlalu beralkali, dapat menakung air, bukan kawasan pelupusan sampah, kimia atau bahan radioaktif.
2.3 Mempunyai Kemudahan Asas
Ini termasuk jalan dan bekalan elektrik. Kemudahan asas ini boleh dibina sendiri atau menggunakan jentera penjana kuasa tetapi memerlukan belanja yang tinggi.
Bermakna tidak terlalu jauh dari tempat pemasaran, mudah diawasi sepanjang masa, mudah mendapatkan pekerja, bukan kawasan banjir.
2.5 Di luar Zon Pembangunan Perindustrian dan Penempatan Penduduk
Pembangunan kerapkali mencemaran sumber air menjadikannya tidak sesuai untuk aktiviti akuakultur.
Tumbesaran udang galah dalam tangki simen dan sangkar tidaklah secepat dalam kolam tanah. Dijangkakan makanan semulajadi seperti cacing, siput, lumut dan tumbuhan mereput menjadi penyebab perkara ini.
Contoh Tanah Sawah yang di bangunkan
Kawasan sekeliling dan dalam kolam lama perlu dibersihkan dari pokok-pokok liar, rumput rampai dan segala tumbuhan yang tidak diperlukan. Ban yang rosak perlu dibetulkan. Kebocoran kolam perlu dibaiki. Segala peralatan lama yang tidak lagi berfungsi hendaklah dibaiki atau diganti baru.
Dedahan kepada cahaya matahari terik perlu untuk membunuh pemangsa (ikan, belut, serangga) dan patogen (bakteria, kulat, parasit). Pendedahan dasar kolam kepada udara dan cahaya matahari pula mencepatkan proses pereputan bahan organik (najis, makanan lebih, daun, rumput dan sebagainya) yang akan menambahkan kesuburan kolam. Jangkamasa pengeringan antara 1 - 2 minggu biasa dibuat, walaubagaimanapun ada ketikanya kolam perlu dikeringkan untuk jangka masa lebih panjang, misalnya di musim hujan atau bila kolam telah terlalu lama digunakan.
Kolam telah kerap diguna kerapkali mengumpul lumpur di dasarnya. Lumpur yang terlalu tebal tidak sesuai kerana ia menjadi perangkap makanan yang diberikan lalu tidak dapat dimunfaatkan oleh udang. Perkumpulan makanan dan najis dalam lumpur ini juga akan mengujudkan lapisan dimana proses pereputan berlaku secara anaerobik dan ini membina bahan dan gas toksid di dasar kolam. Pendedahan lapisan ini kepada air akan membebaskan bahan toksid ini kepada udang / ikan menyebabkan berlaku kematian dalam jumlah besar. Semasa penjaringan, lumpur juga menjadi tempat perlindungan udang dari ditangkap. Semasa pengeringan, keluarkan semua lumpur hitam di dasar kolam ini dan dedahkan kolam kepada cahaya matahari dalam jangmasa lebih panjang (1-2 bulan) untuk memuluhkannya.
Kolam baru digali perlu dibilas bagi menghilangkan bahan-bahan beracun yang mungkin terdapat di dalam tanah atau hasil tindakbalas kimia antara permukaan kolam dengan udara. Pembilasan sekali atau dua kali elok dilakukan. Kolam telah lama diguna biasanya tidak perlu dibilas.
Kolam yang tidak boleh dikeringkan perlu diracun untuk membunuh ikan liar (pemangsa). Gunakanlah bahan racun organik. Contoh racun ikan adalah akar tuba, hampas biji teh (tea seed cake), dan daun tembakau. Bagi mengurangkan penggunaan racun, kedalaman air kolam perlu dikurangkan ke takat minimum. Bisa racun akan menurun oleh pencairan air hujan. Racun dari bahan organik juga kurang berbisa jika disimpan lama, diserangan kulat dan lembap oleh hujan dan embun. Sekiranya diguna hampas biji teh, kadar untuk membunuh ikan seperti lampam adalah sekitar 10mg/l manakala bagi ikan haruan kadar sekitar 30 mg/l adalah diperlukan. Sekiranya timbul masalah ikan liar masuk ke kolam udang, racun hampas biji teh ini boleh juga diguna kerana ikan sahaja yang akan mati kerana kadar kematian kepada udang galah adalah sekitar 1340 mg/l (Chang, L. W. dan K. S. Ong, 1978). Setelah sehari digunakan, kebanyakkan racun organan akan hilang bisanya.
Kolam dikapur dengan tujuan:
Meninggikan kadar pereputan bahan organik seterusnya menyuburkan kolam
Membunuh ikan liar (pemangsa)
Menghapuskan organisma patogen (musuh)
Menggalak proses udang bersalin kulit
Antara jenis-jenis kapur yang terdapat di pasaran adalah:
Kapur abu panas (quicklime - CaO): - berkesan cepat, jangkamasa berkesanan pendek.
Kapur batu putih [lime stone - Ca(CO3)2], berkesan secara perlahan-lahan tetapi jangkamasa kekesannya panjang.
Kapur abu sejuk (slake / hydrated lime) bertindakbalas cepat dan kesannya juga cepat hilang.
Cara mengapur kolam yang biasa diamalkan adalah dengan menabur rata serbuk kapur abu sejuk (hydrated) di permukaan dalam kolam kering dengan sukatan sekitar 1kg/10m�.
Kolam dibaja bagi menggalakkan pertumbuhan makanan semulajadi yang berbentuk cacing, siput, lumut dan tumbuhan air. Dua jenis baja yang biasa digunakan adalah baja organan dan baja kimia. Najis haiwan (ayam, itik, lembu, kambing) adalah jenis baja organan yang biasa digunakan, walaubagaimanapun dalam Kod Amalan Baik Akuakultur yang sedang diterapkan Jabatan Perikanan dalam industri akuakultur agar memenuhi piawaian antarabangsa, penggunaan baja dari bahan najis haiwan ini tidak digalakkan dengan alasan kebersihan dan kesihatan kepada pengguna. Bagi baja kimia pula, triple super phosphate (TSP) boleh digunakan dengan kadar 3.5kg/1000m�/minggu.
Air memasuki kolam melalui penapis halus bagi menghindari kemasukkan haiwan pemangsa. Sebaiknya udang dilepas seminggu selepas air masuk.
Kadar tukaran air terbaik untuk kolam ternakan udang/ikan adalah sekali untuk seminggu hingga dua minggu. Kadar ini mampu menampung kepadatan ternakan sebanyak 10/m� tanpa perlukan alat pengudaraan. Kadar alir air yang lebih perlahan akan menyebabkan air kolam kurang bermutu dan memerlukan alat pengudaraan. Kadar aliran air yang tersangat cepat sebaliknya membawa baja keluar kolam tanpa dapat dimunafaatkan untuk pertumbuhan makanan semulajadi udang.
Kolam udang yang tidak melakukan penukaran air memerlukan alat pengudaraan bagi membantu menambah kandungan oksijan dalam air ketika waktu malam.
Pengurusan ternakan yang cekap bukan sahaja memerlukan lokasi dan rekabentuk kolam yang baik tetapi juga perlukan peralatan yang sesuai. Peralatan tersebut membantu pengendalian ternakan dengan lebih baik, cepat dan berkesan. Antara peralatan yang perlu adalah:
Ini adalah alat terpenting untuk sistem ternakan udang galah secara intensif dan juga pusat penetasan ikan. Kepadatan ternakan 10/m� atau kurang tidaklah memerlukan alat pengudaraan sekiranya kadar tukaran air memadai. Beberapa alat pengudaraan terdapat dipasaran. Pengubahsuaian dari alat lain juga boleh dilakukan bagi mengurangkan kos. Alat pengudaraan yang biasa adalah kincir air (paddle wheel), penyembur angin (air blower), pemampat angin (air compressor) dan pam air.
Penyembur angin (air blower)
Struktur pelindung dalam kolam udang perlu sebagai tempat persembunyian terutama ketika udang bersalin kulit. Udang mempunyai tabiat suka memangsa sesama sendiri (karnibalisma) ketika ini. Contoh bahan pelindung adalah jaring, paip PVC, batang buluh, pelepah kelapa, tayar kenderaan dan raga buluh/rotan.
5.3 Peralatan Kaji Mutu Air
Alat terpenting adalah DO meter, untuk menyukat kandungan oksigen dalam kolam. Paras oksigen dalam kolam perlu sentiasa tinggi (>3 mg/l atau lebih) kerana tumbesaran udang akan terencat dalam kandungan oksigen kolam rendah. Paras yang lebih rendah (
Pam air diguna untuk mengeluarkan air dari kolam ketika pengeringan, ia juga boleh diguna untuk pengudaraan.
Bekas makanan biasanya berbentuk empatsegi, diperbuat dari jaring halus dan berbingkai kuat (logam, kayu, buluh, rotan). Sebahagian makanan dimasukkan ke dalam bekas ini dan diletak di beberapa tempat di dalam kolam sebagai alat penyukat makanan.
Tangki diperlukan untuk menyimpan udang sebelum dipasarkan. Tangki biasanya dibuat dari bahan simen atau gentian kaca. Tangki gentian kaca mudah di pindahalih ke tempat lain.
Alat penimbang diguna untuk menimbang udang ketika persampelan, untuk menyukat makanan dan diguna ketika pemasaran.
Jala diguna untuk mengambil untuk persempelan. Jaring pula diguna ketika mendaratkan udang untuk jualan.
Pejabat pentadbiran biasanya terletak dalam kawasan kolam. Segala maklumat berkaitan kolam dan ternakan terdapat di sini. Pusat operasi ini diketuai oleh pengurus atau tuan punya ladang. Stor untuk menyimpan makanan, peralatan dan bahan kimia biasanya terletak di kawasan pejabat. Makanan dan bahan kimia pula disimpan dengan sempurna dalam stor. Pegawai Keselamatan diperlukan bagi menawasi kompleks kolam. Pondok kawalan pula biasanya terletak di pintu masuk kompleks.
Kenderaan diperlukan ketika pemberian makanan, membawa kelengkapan, pemasaran, membawa benih dan sebagainya. Kerja-kerja meninjau kolam, pengangkutan barang dan kakitangan juga memerlukan kenderaan. Kompleks kolam yang besar biasanya mempunyai berbagai kenderaan bagi tujuan dan fungsi yang berlainan.
Posted by Double Black Farming Enterprise at 1:46 AM 15 comments:
Subscribe to: Posts (Atom)
Udang Galah memang terbaik. Harganya yang sangat lumayan membuatkan aku tertarik untuk membina kolam sendiri dengan keluasan tanah 2.5 ekar. cukup untuk bina 2 kolam udang galah, 1 rumah pembiakan, pejabat, dan tempat tinggal.
Double Black Farming Enterprise
Projek Ternakan Udang Galah.